जवाब में उतरी कोलकाता की टीम को पहला झटका पारी की तीसरी ही गेंद पर क्रिस लिन (0) के रूप में लगा जिनको के.गौथम ने बोल्ड कर दिया। हालांकि इसके बाद सुनील नरेन और रॉबिन उथप्पा ने धुआंधार बल्लेबाजी करते हुए कोलकाता का स्कोर तेजी से आगे बढ़ाया लेकिन नौवें ओवर की चौथी गेंद पर सुनील नरेन 25 गेंदों पर 35 रन बनाकर रन आउट हो गए और कोलकाता को दूसरा झटका लग गया। इसके बाद ने बेहतरीन पारी खेली लेकिन 36 गेंदों पर 48 रन बनाने के बाद वो गौथम द्वारा किए गए 13वें ओवर में एक लंबा शॉट खेलने के चक्कर में बाउंड्री के करीब बेन स्टोक्स के एक बेहतरीन कैच का शिकार हो गए। इस विकेट के बाद कप्तान दिनेश कार्तिक ने नीतीश राणा के साथ मिलकर पारी को आगे बढ़ाया और इन्हीं दोनों बल्लेबाजों ने अपनी टीम को 18.5 ओवर में जीत दिला दी। दिनेश कार्तिक ने 23 गेंदों पर नाबाद 42 रनों की पारी खेली जबकि नीतीश राणा ने 27 गेंदों पर नाबाद 35 रनों की पारी खेली। राजस्थान की तरफ से सिर्फ गौथम को दो विकेट हासिल हुए।